கேள்வி: ரகஸ்யத்ரயம் பற்றி விளக்கவும்.
பதில்: ரகஸ்யத்திரயம் என்னும் நூல் வைணவத்தின் மந்திரத்திரையம் விளக்கும் நூல். நூலின் ஆசிரியர் பரகால நல்லான். இவரைத் 'திருவரங்கச் செல்வனார்' என்றும், 'பரகாலாச்சார்யர்' என்றும் குறிப்பிடுகின்றனர். இவரது இந்த நூலையும் 'ரகஸ்யார்த ப்ரதீபிகை' என்றும், பரகால நல்லான் ரகஸ்யம் என்னும் வழங்குவர். நூல் அளவில் பெரிதாக உள்ளது. டெம்மி அளவில் 308 பக்கம். ஓம் நமோ நாராயணாய - மந்திரம் 72 பக்கங்களில் விளக்கப்பட்டுள்ளது. இரண்டாவது மந்திரம் ஸ்ரீமத் நாராயணாய சரணௌ சரணம் ப்ரபத்யே ஸ்ரீமதே நாயாயணாய நம: 126 பக்கங்களில் விளக்கப்பட்டுள்ளது. மூன்றாவது மந்திரம் சரமலோகம். இது பகவத் கீதையில் உள்ளது எல்லாக் கர்ம யோகாதி உபாயங்களையும் விட்டு என் ஒருவனையே சரண்டைவாய். நான் உன்னை உன்னுடைய பாவங்களினின்று விடுவிப்பேன். நீ சோகிக்க வேண்டிய நிமித்தம் இல்லை. - இது இந்த மந்திரத்தின் பொருள். குருச்சேத்திரப் போர்முனையில் கண்ணன் இதனை அருச்சுனனுக்கு உபதேசித்தான் இந்த மந்திரம் இந்த நூலில் 110 பக்கங்களில் விளக்கப்பட்டுள்ளது. இந்த நூல் மணிப்பிரவாள நடையில் உள்ளது. பதிப்பு - ஸ்ரீ வைணவ கிரந்த முத்ராபக சபை, 1918